Aarhuus Stifts-Tidende, 1846-01-23
Horsens, den 19de Januar. - Af den Beretning, hvormed Hr. Justitsraad, Borgemester Ræder indledede Valghandlingen den 6te de paa Horsens Raadstue, tillade vi os at gjøre følgende Uddrag: "Kæmner-Regnskabet for 1844 viser det betydelige Overskud af 5,847 ; denne Sum, tilligemed 1,850, som andetstedsfra ere indkomne, skal tjene til Dækning af Omkostningerne til det nye Arresthuus, som dog ikke vil medtage begge Summer, saa man i Overslaget for 1846 har gjort Regning paa et Over skud af 2,000 s. Men da Steenbroen i Smedegade, efter Foranstaltning af det kgl. Veivæsen, skal omlægges, og en anden Gade brolægges, befrygtes, at den store Beholdning snart vil forsvinde af de kommende Regnskaber, hvis ikke Hospitalsbroen truede snart ene at sluge den. Fattigkassen har et Overskud af 665 – 5 s. Fattigstatten er for 1846 ligesom f. A. 3,800 F. Borgerskolens Kassebeholdning er voxet til 1,181 s. Deraf skulle 600 a udsættes til Opsamling af en Capital, hvorfor et nyt Skolelocale i sin Tid skal forstaffes. Den alm. Skoleskat for 1846 er 2,600. Byens nye Arresthuus vil til Foraaret blive taget i Brug; samtlige Veie nærmest omkring Byen ere i f. A. blevne chausseelagte; Havneindløbets Opmudring vil til Foraaret blive fortsat med 3 Muddermaskiner. Havnepengene have i 1845 udgjort Netto 22 F. 94 s. Det Haab, at Regjeringen vilde lade idetmindste een af de store Straffeanstalter opføre ved Horsens, er nu overgaaet til Vished, og der menes, at Arbeidet vil begynde til Foraaret. Om den lærde Skoles Skjæbne svæver man endnu mellem Frygt og Haab. Denne Tilstand er ligesaa ubehagelig som den for selve Skolen er fordærvelig, og der er derfor atter gjort Skridt, for at tilendebringe den. Skjøndt Skolen saaledes kun har en usikker Tilværelse, er dog Disciplenes Antal i Aarets Løb betydeligen tiltaget; vel det stærkeste Beviis for, at en lærd Skole i Horsens er uundværlig, om ellers Beviis herfor behøvedes. "Man skal i Colding ikke heller gjøre nogen Hemmelighed af, at man erkjender, at den lærde Skole sammesteds ikke kan hæve sig uden paa Horsens Skoles Ruiner; men for en Omvæltning af denne Natur vil Kongens Viisdom og Retfærdighed, derpaa tør vi med Sikkerhed stole, forskaane vor By. Det er glædeligt, at ethvert nyttigt Forslag finder nu en saa beredvillig Understøttelse i Horsens, at Tilskyndelse og Opmuntring er overflødig Blot ved frivillige Bidrag er saaledes i de sidste Aaringer fremstaaet Søndagsskolerne, Asylet og Lystanlæg get, og i det sidste Aar har der, ved een eneste Mands Bestræbelser, atter dannet sig et Actieselskab, som har forskaffet Byen et Theater. Derhos har der, til Understøttelse af gamle og trængende værdige Borgere og deres Enker, dannet sig et Selskab, som allerede har en fast Fond af 1,300 , og som fra iaar af vil begynde at virke med c. 440 i aarlig. – Ved Garnisonens Bortgang tabte Byen circa 300 Beboere. Disses Antal er siden ikke blot bleven erstattet, men endog over stredet, saa at Byen nu tæller over 5000 Jndvaanere; de faste Eiendommes Værdi er stegen, og Huusleilighed bleven saa knap, at man har maattet gjøre en Begyndelse med at bygge udenfor Portene. Jndustrien er i Tiltagende ved flere Fabrikers Anlæg, og Handelen maa betydeligen have tiltaget, da Toldintraderne, som endnu 1836 kun udgjorde 30,000, for 1845 ere stegne til over 60,000 , ligesom Consumtionen, der i 1836, var noget over 22,000, nu var 32,000. Kun Brændeviinsbrænderierne staae endnu tilbage; thi i 1845 er til Horsens indført fra andre Kjøbstæder ikke mindre end 311,563 Potter Brændeviin, som burde kunne fabrikeres i Horsens selv. (Hs. Av.) Skibs-Efterretninger. S. for Vang paa Bornholm er indstrandet en Jagt, Skpr. Juul fra Hasle. Hele Mandskabet er druknet; Bunden paa Fartøiet er istykker, og paa en Dyne, der fandtes i Jagten, var fæstet et Brev, hvori stod skrevet, at de havde seet sig nødsagede til at kappe Masten, og efter at Folkene vare druknede, kastede Skipperen Anker, i Haab om at blive reddet. – En i Apenrade hjemmehørende og der sidste Sommer bygget Skonnert er bleven overseillet i den engelske Kanal, og inddrevet paa Kysten med Tab af Stormast, Bovipryd &c. - Skibet "Karen Hedevig", Capt. Kofoed, af Kjøbenhavn, er den 9de de forulykket ved Kullen og blevet Brag.